Կարոտ Սասունյանի փոխանցմամբ` Գաֆուր Թյուրքայի թեկնածությունը կառաջադրվի քրդամետ Ժողովուրդների դեմոկրատական կուսակցության (HDP) կողմից: Ինչպես հայտնի է, նախկինում իսլամացված, այնուհետև մկրտված Գաֆուր Թյուրքայը, որի հայկական անունը Օհաննես Օհանյան է, տեղի հայ համայնքի ակտիվ ներկայացուցիչներից է, ինչպես նաև Մերձավոր Արևելքի ամենամեծ եկեղեցիներից մեկը հանդիսացող Դիարբեքիրի Սուրբ Կիրակոս հայկական եկեղեցու ղեկավար խորհրդի անդամներից: Թուրքայը հաճախ է այցելել Հայաստան, նաև հայրենիք առաջնորդել Սփյուռքի նախարարության «Արի տուն» ծրագրին մասնակցած դիարբեքիրցի հայերին: